
Iepirkumu procedūra Nr. LOV-2023/06
Par profesionālu sportistu veselības apdrošināšanu 
1.
Iepirkuma pamatinformācija:

1.1.
Pasūtītājs:

SIA „Latvijas Olimpiskā vienība”


Reģistrācijas Nr.
40003212111

Adrese:

Roberta Feldmaņa iela 8, Rīga LV-1014, Latvija

Kontaktpersonas: 
Ita Erta, mobilais tālrunis +371 29485650, e-pasts: ita@lov.lv
1.2.
Iepirkuma priekšmets:

Latvijas Olimpiskās vienības profesionālu sportistu veselības apdrošināšana saskaņā ar Tehniskajām specifikācijām un Finanšu piedāvājumu.
2.
Termiņi:

Pretendents iesniedz pilnībā sagatavotu piedāvājumu līdz 2023.gada 7.decembra plkst. 9:00 elektronisko iepirkumu sistēmā, www.eis.gov.lv.  Eiropas vienoto iepirkuma procedūras dokumentu (ESPD) pretendents aizpilda atbilstoši prasībām, kuras nosaka Eiropas Komisijas 2016. gada 5. janvāra īstenošanas regula Nr.2016/7, Eiropas vienotā iepirkuma procedūras dokumenta (ESPD) veidlapa (īstenošanas regulas Nr.2016/7 2.pielikums) pieejama Eiropas Komisijas mājas lapā, adrese: https://ec.europa.eu/tools/espd/filter?lang=lv.
3.
Prasības attiecībā uz pretendenta iesniedzamajiem dokumentiem, kurus tas iesniedz papildus Pieteikumam, Tehniskajam piedāvājumam un Finanšu piedāvājumam:
3.1. Pretendentam piedāvājuma dokumenti jāiesniedz www.eis.gov.lv.  Piedāvājuma dokumenti iesniedzami latviešu valodā. Svešvalodā esošiem dokumentiem pievienojams LR normatīvajos aktos noteiktā kārtībā apliecināts tulkojums.
3.1. Par pretendenta Tehnisko piedāvājumu tiek uzskatīta aizpildīts Tehniskais piedāvājums.

3.2. Finanšu piedāvājums.  Piedāvājumā norāda summu eiro un centos bez PVN ar ne vairāk kā divām zīmēm aiz komata.
3.3. Papildus Pieteikumam, Tehniskajam piedāvājumam un Finanšu piedāvājumam, pretendents iesniedz sekojošus dokumentus: 
3.3.1. spēkā esošas licences kopija, kuru izsniegusi Finanšu un kapitāla tirgus komisija un kura dod tiesības sniegt veselības apdrošināšanas un nelaimes gadījumu apdrošināšanas pakalpojumus;
3.3.2. veselības apdrošināšanas programma ar Pasūtītājam piedāvātajiem īpašajiem nosacījumiem, piedāvātajiem papildinājumiem programmām un skaidri atšifrētiem limitiem, apakšlimitiem, atlaižu apmēriem, cenrāžiem, ierobežojumiem un izņēmumiem attiecīgajiem pakalpojumiem;
3.3.3. visu to pakalpojumu un pozīciju izņēmumu saraksts, kurus Pretendents neapmaksās;
3.3.4. medicīnisko pakalpojumu netiešās apmaksas kārtība iestādēs, kas nav Pretendenta līgumorganizācijas, t.sk., iesniedzamie dokumenti, atlīdzības saņemšanas kārtība, termiņi, t.sk., iespējas veikt atlīdzību pieteikšanu elektroniski (norādot personas pienākumus, atbildību, rīcību ar dokumentu oriģināliem) un iespējas saņemt atlīdzību apdrošinātāja birojos, minimālās un maksimālās vienā reizē izmaksājamās atlīdzības;
3.3.5. pretendenta līgumorganizāciju saraksts atbilstošs piedāvātajai veselības apdrošināšanas programmai.
3.3.6. Veselības apdrošināšanas noteikumi un izmaiņas noteikumos, atbilstoši Tehniskās specifikācijas prasībām.
3.4. pilnvara, ja pretendenta piedāvājumu paraksta pilnvarotā persona.
4. Piedāvājumu izvērtēšanas kritēriji:

4.1. Iepirkumu komisija izvēlas Piedāvājumu ar viszemāko cenu. Tiek vērtēti tikai tie piedāvājumi, kuri atbilst visiem Tehniskās specifikācijas noteikumiem. Piedāvājumi tiks uzskatīti par neatbilstošiem Tehniskās specifikācijas noteikumiem arī gadījumā, ja tiks konstatētas jebkāda veida pretrunas starp Tehnisko specifikāciju un iesniegtajā piedāvājumā ietilpstošajiem dokumentiem.
4.2. Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).

4.3. Piedāvājumi, kas iesniegti ārpus EIS sistēmas un pēc 2. punktā norādītā termiņa, netiks vērtēti.
4.4. Iepirkumu komisija pārbaudīs piedāvājuma dokumentācijas atbilstību šī iepirkuma noteikumu un Publisko iepirkumu likumā noteiktajām prasībām. Par atbilstošu tiks uzskatīta tikai tāda dokumentācija, kas pilnībā atbilst iepriekš minētajām prasībām.
4.5. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām valsts iestādēm.
5. Pretendentu izslēgšanas noteikumi

5.1. Pasūtītājs izslēdz pretendentu no dalības iepirkuma procedūrā jebkurā no Publisko iepirkumu likuma 42. panta 1. daļā noteiktajiem gadījumiem.

5.2. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā.

5.3. Atbilstoši Publisko iepirkumu likuma 42.panta otrās daļas 1.punkta prasībām, pretendents var tikt izslēgts no dalības iepirkuma procedūrā, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendenta ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkuma līgumā vai vispārīgajā vienošanās paredzētās tiesības vienpusēji atkāpties no iepirkuma līguma vai vispārīgās vienošanās.
6. Iepirkuma procedūras dokumentu grozījumi

6.1. Iepirkuma komisijai ir tiesības izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas vai citas prasības. Izdarot grozījumus, nepieciešamības gadījumā likumā noteiktajā kārtībā tiek mainīti arī piedāvājuma iesniegšanas termiņi.
6.2. Ja iepirkumu komisija ir izdarījusi grozījumus iepirkuma procedūras dokumentos, informācija par grozījumiem un mainītajiem piedāvājuma iesniegšanas termiņiem, kur tas attiecināms, tiek ievietoti IUB mājas lapā, gan elektronisko iepirkumu sistēmas mājas lapā.
7. Līguma izpildes laiks un vieta

Līgums tiek noslēgts uz 18 mēnešiem. Līguma izpildes vieta: R.Feldmaņa iela 8, Rīgā.
***
